अब देखते हैं कि दुनिया में कितने लोग भूखे हैं। 1990-92 में दुनिया भर में भूखे लोगों की संख्या जो एक अरब थी 2014-15 में घटकर 79.50 तो हो गई किन्तु भारत में19.40 करोड़ लोग अभी भी भूखे ही सोने को मजबूर हैं. बच्चों की स्थिति तो और भी दयनीय है. जिन बच्चों को देश का भावी नागरिक और कर्णधार समझा जाता है उनमें से हर चौथा बच्चा ही जब भूखा हो तो इससे बड़ी चिंता का विषय आखिर और क्या हो सकता है. संयुक्त राष्ट्र संघ के खाद्य एवं कृषि संगठन ने अपनी रिपोर्ट ‘द स्टेट ऑफ फूड इनसिक्योरिटी इन द व‌र्ल्ड 2015’ में इन आंकड़ों का खुलासा करते हुए कहा है कि भारत में 190.7 मिलियन बच्चे कुपोषण का शिकार हैं तथा विश्व हंगर इंडेक्स में भारत दुनिया के 119 देशों में 100 वे नंबर पर है.